The Beach Boys

The Beach Boys — ამერიკული როკ-ჯგუფი, ჩამოყალიბებული 1961 წელს კალიფორნიაში. მის შემადგენლობაში თავდაპირველად შედიოდნენ ბრაიან, დენის და კარლ უილსონები, მაიკლ ლავი და ელ ჯერდინი. ჯგუფის მენეჯერი იყო მერი უილსონი, უილსონების მამა. 1962 წელს The Beach Boys-მა ხელი მოაწერა კონტრაქტს ლეიბლთან Capitol Records. მათი სიმღერები თავიდანვე გამოირჩეოდა ვოკალური ჰარმონიებით და ტექსტებით კალიფორნიელ ახალგაზრდობაზე და მის საყვარელ სერფინგზე. წლების შემდეგ ბრაიან უილსონის შემოქმედებითი ამბიციები იქცა ჯგუფის მუსიკალური მიმართულების დომინირებად ნაწილად. დიდი წარმატება იქონიეს უილსონის ავტორობით შექმნილმა ალბომმა Pet Sounds და სინგლმა Good Vibrations (1966). ორივე წარმოადგენდა წინა წლების სერფ როკისგან შორს გადადგმულ ნაბიჯს.
ნარკოტიკული საშუალებებისა და ჯანმრთელობის გამო უილსონმა დაკარგა კონტროლი ჯგუფზე. მიუხედავად ამისა, შემდეგ წლებში The Beach Boys-მა ბითლზსაც კი ძლიერი კონკურენცია გაუწია. 1980-იანი წლების შემდეგ ჯგუფში უამრავი პრობლემა წარმოიშვა, ძირითადად - ჰონორარების, სიმღერებზე საავტორო უფლებებისა და ჯგუფის სახელის გამოყენების გამო. 1996 წელს გამოვიდა მათი უკანასკნელი სტუდიური ალბომი, მაგრამ წარმოიშვა The Beach Boys-ის შემადგენლობისს სხვადასხვა ვერსიებიც (დენის და კარლ უილსონები გარდაიცვალნენ 1983 და 1998 წლებში).
The Beach Boys-ს ხშირად უწოდებენ ამერიკის ბენდს. პორტალის Allmusic აზრით, უტყუარი შესაძლებებლობების ხარჯზე, იგი იქცა ამერიკის პირველ, საუკეთესო როკ ჯგუფად.
აშშ-ს ჩარტების საუკეთესო 40-ეულში სხვადასხვა დროს მოხვდა The Beach Boys-ის 36 სიმღერა (ყველაზე დიდი რაოდენობა აშშ როკ ჯგუფების ისტორიაში) და 56 - ბილბორდის 100-ეულში. მათ შორის ასევე არის ოთხი #1 პოზიციაზე მოხვედრილი სინგლი. ჟურნალმა როლინგ სტოუნი The Beach Boys ყველა დროის 100 საუკეთესო მუსიკოსის სიაში #12 ადგილზე დაასახელა 100 Greatest Artists of All Time . ბილბორდის მონაცემებით, სინგლებისა და ალბომების გაყიდვების მხრივ, The Beach Boys არის ყველა დროის ყველაზე პოპულარული ამერიკული ჯგუფი. ძირითადი კვინტეტი, რომელშიც შედიან უილსონი, ლავი და ჯერდინი, 1988 წელს შეყვანილი იქნა როკ-ენ-როლის დიდების დარბაზში.
ისტორია
შექმნის წლები
16 წლის ასაკში ბრაიან უილსონს ეძინა ერთ ოთახში ძმებთან, დენისთან და კარლთან. იგი ხშირად ხედავდა, როგორ უკრავდა ფორტეპიანოზე მათი მამა, მერი უილსონი და უსმენდა The Four Freshmen-ის მსგავსი ჯგუფების ვოკალურ ჰარმონიებს. ერთხელ მან თავად ასწავლა ძმებს სიმღერის Ivory Tower ასეთი ჰარმონიებით. ღამეები დავუთმეთ ამას, ვმღეროდით რბილად, იმ იმედით, რომ მამას არ გავაღვიძებდით. მე-16 დაბადების დღეზე ბრაიანს აჩუქეს ფირჩამწერი. მან ისწავლა ვოკალების ჩაწერა და მათი ჰარმონიაში გაერთიანება. თავად ფორტეპიანოზე უკრავდა და კარლს ასწავლა Rickenbacker-ზე დაკვრა, რომელიც ამ უკანასკნელმა საშობაო საჩუქრად მიიღო.
დისკოგრაფია
Surfin' Safari (1962)
Surfin' USA (1963)
Surfer Girl (1963)
Little Deuce Coupe (1963)
Shut Down Volume 2 (1964)
All Summer Long (1964)
The Beach Boys' Christmas Album (1964)
Today! (1965)
Summer Days (and Summer Nights!!) (1965)
Beach Boys' Party! (1965)
Pet Sounds (1966)
Smiley Smile (1967)
Wild Honey (1967)
Friends (1968)
20/20 (1969)
Sunflower (1970)
Surf's Up (1971)
Carl and the Passions – So Tough (1972)
Holland (1973)
15 Big Ones (1976)
Love You (1977)
M.I.U. Album (1978)
L.A. (Light Album) (1979)
Keepin' the Summer Alive (1980)
The Beach Boys (1985)
Still Cruisin' (1989)
Summer in Paradise (1992)
Stars and Stripes Vol. 1 (1996)
Smile (The Smile Sessions, ჩაიწერა 1966/67 წლებში) (2011)
That's Why God Made the Radio (2012)
იხილეთ აგრეთვე
The Beach Boys-ის შემადგენლობები
The Beach Boys-ის სიმღერები
რესურსები ინტერნეტში
ოფიციალური საიტი
Beach Boys Band-ის ოფიციალური საიტი
სქოლიო
The Beach Boys
1960-იანი წლების მუსიკალური ჯგუფები
1970-იანი წლების მუსიკალური ჯგუფები
1980-იანი წლების მუსიკალური ჯგუფები
1990-იანი წლების მუსიკალური ჯგუფები
ამერიკული როკ-ჯგუფები
ამერიკული პოპ-ჯგუფები